Vasabladetin päätoimittaja jättää tehtävänsä
Torstai 11.6.2009 klo 18.46
Vaasassa ilmestyvän ruotsinkielisen Vasabladet-lehden päätoimittaja Margareta Björklund eroaa tehtävästään.
Hän on ollut lehden vastaava päätoimittaja vuodesta 2008.
Vasabladet ja Österbottens tidning kertoivat asiasta torstaina verkkosivuillaan. Björklundin mukaan syy tehtävästä luopumiseen on, että perhe muuttaa syksyllä Kokkolaan ja työmatka kävisi liian raskaaksi. Björklundin mielestä päätoimittajan tulisi asua lehtensä ilmestymisalueella.
Björklund jättää jälkeensä lehden, jossa on hiljattain läpikäyty yt-neuvottelut ja säästökuuri.
- Vasabladetilla on nyt hyvä aika katsoa jälleen eteenpäin, Björklund toteaa.
Lehteä julkaiseva HSS Media etsii nyt uutta päätoimittajaa.